CELEX: 62010CO0279
Language: et
Date: 2012-02-16 00:00:00
Title: Euroopa Kohtu (kaheksas koda) 16. veebruari 2012. aasta määrus.#Kriminaalasi Matteo Minesi süüdistuses.#Eelotsusetaotlus – Tribunale del Riesame di Verbania.#Kodukorra artikli 104 lõike 3 esimene lõik – Asutamisvabadus – Teenuste osutamise vabadus – Hasartmängud – Spordikihlvedude panuste kogumine – Tegevusloa nõue – Tegevuslubade andmisel liidu õiguse rikkumisest tulenevad tagajärjed – Täiendava 16 300 tegevusloa andmine – Võrdse kohtlemise põhimõte ja läbipaistvuse tagamise kohustus – Õiguskindluse põhimõte – Varasemate tegevuslubade omanike kaitse – Siseriiklikud õigusnormid – Panuste kogumispunktide vahelised minimaalsed kohustuslikud kaugused – Lubatavus – Tegevustega, millele tegevusluba on antud, sarnased piiriülesed tegevused – Keeld siseriiklikes õigusnormides – Lubatavus.#Kohtuasi C‑279/10.

Euroopa Kohtu (kaheksas koda) 16. veebruari 2012. aasta määrus – kriminaalasi Matteo Minesi süüdistuses
      (kohtuasi C‑279/10)
      Kodukorra artikli 104 lõike 3 esimene lõik – Asutamisvabadus – Teenuste osutamise vabadus – Hasartmängud – Spordikihlvedude panuste kogumine – Tegevusloa nõue – Tegevuslubade andmisel liidu õiguse rikkumisest tulenevad tagajärjed – Täiendava 16 300 tegevusloa andmine – Võrdse kohtlemise põhimõte ja läbipaistvuse tagamise kohustus – Õiguskindluse põhimõte – Varasemate tegevuslubade omanike kaitse – Siseriiklikud õigusnormid – Panuste kogumispunktide vahelised minimaalsed kohustuslikud kaugused – Lubatavus – Tegevustega, millele tegevusluba on antud, sarnased piiriülesed tegevused – Keeld siseriiklikes õigusnormides – Lubatavus
      1.                     Teenuste osutamise vabadus – Asutamisvabadus – Piirangud – Hasartmängud – Siseriiklikud õigusnormid, mis kriminaalkaristuste
            ähvardusel keelavad ilma tegevusloa või loata kihlveopanuste kogumise – Tegevusloa või loa andmisest keeldumine liidu õigust
            rikkudes (EÜ artiklid 43 ja 49) (vt punkt 7, resolutsiooni punkt 1)
      2.                     Teenuste osutamise vabadus – Asutamisvabadus – Piirangud – Hasartmängud – Siseriiklikud õigusnormid, mis kriminaalkaristuste
            ähvardusel keelavad ilma tegevusloa või politsei loata kihlveopanuste kogumise – Ettevõtja väljajätmine sellise tegevusloa
            andmiseks korraldatud hankemenetlusest liidu õigust rikkudes (EÜ artiklid 43 ja 49) (vt punkt 8, resolutsiooni punkt 2)
      3.                     Teenuste osutamise vabadus – Asutamisvabadus – Hasartmängud – Siseriiklikud õigusnormid, mis kriminaalkaristuste ähvardusel
            keelavad ilma tegevusloa või loata kihlveopanuste kogumise – Hankemenetluses antud tegevusloa kehtetuks tunnistamise tingimused
            (EÜ artiklid 43 ja 49) (vt punkt 9, resolutsiooni punkt 3)
      Ese
      
         
               Eelotsusetaotlus – Tribunale del Riesame di Verbania – Isikute vaba liikumine – Asutamisvabadus – Teenuste osutamise vabadus
                  – Kihlveopanuste kogumine – Siseriiklikud õigusnormid, mis seavad nimetatud tegevusega tegelemise sõltuvusse vastava loa ja
                  avaliku julgeoleku alase loa saamisest – Sellistele õigussubjektidele tagatud kaitse, kes said kõnesolevad load hankemenetlustes,
                  millest teised sama sektori ettevõtjad jäeti õigusvastaselt kõrvale – Kooskõla EÜ artiklitega 43 ja 49.
               
            Resolutsioon
      
         
                  1.
               
               
                  
               
               
                  	EÜ artikleid 43 ja 49 ning võrdse kohtlemise ja tõhususe põhimõtteid tuleb tõlgendada nii, et nendega on vastuolus see, kui
                     liikmesriik, kes jätab majandustegevuseks tegevusloa andmisel liidu õigust rikkudes välja ühe kategooria ettevõtjaid ja kes
                     korraldab selle rikkumise parandamiseks konkursi suurele hulgale uutele tegevuslubadele, kaitseb olemasolevate ettevõtjate
                     saavutatud ärilisi positsioone, kehtestades eelkõige minimaalsed vahemaad uute tegevusloa omanike tegevuskohtade ja olemasolevate
                     ettevõtjate tegevuskohtade vahel.
                  
               
            
         
                  2.
               
               
                  
               
               
                  	EÜ artikleid 43 ja 49 tuleb tõlgendada nii, et nendega on vastuolus see, kui ilma tegevusloa või politsei loata kihlveosummade
                     kogumise eest kohaldatakse kriminaalkaristusi isikutele, kes on seotud ettevõtjaga, kes jäeti liidu õigust rikkudes varasemast
                     hankemenetlusest välja, isegi pärast uue hankemenetluse korraldamist, mille eesmärk oli seda liidu õiguse rikkumist parandada,
                     kuna see uus hankemenetlus ja sellest tulenev uute tegevuslubade andmine tegelikult selle ettevõtja ebaseaduslikku väljajätmist
                     varasemast hankemenetlusest ei parandanud.
                  
               
            
         
                  3.
               
               
                  
               
               
                  	EÜ artiklitest 43 ja 49, võrdse kohtlemise põhimõttest, läbipaistvuskohustusest ja õiguskindluse põhimõttest tulenevalt peavad
                     sellise hankemenetluse, nagu on kõne all põhikohtuasjas, tingimused ja eeskirjad ning iseäranis sellised sätted nagu riigimonopolide
                     haldamisega tegeleva autonoomse asutuse ja muude üritustega kui hobuste võiduajamised seotud kihlvedude sõlmimiseks tegevusloa
                     taotleja vahel sõlmitava lepingu projekti artikli 23 lõike 2 punktis a ja lõikes 3, mis näevad ette hankemenetluses antud
                     tegevusloa kehtetuks tunnistamise, olema sõnastatud selgelt, täpselt ja ühemõtteliselt, mida peab kontrollima eelotsusetaotluse
                     esitanud kohus.